Na temelju članka 43. stavka 2. Zakona o sustavu unutarnjih kontrola u javnom sektoru („Narodne novine“ broj 78/15 i 102/19) i članka 49. Statuta Općine Dragalić („Službeni glasnik“ broj 3/18 i 4/21), Općinski načelnik Općine Dragalić donio je dana 23.01.2023. godine

**ODLUKU**

**o imenovanju osobe za nepravilnosti**

I.

Ovom Odlukom imenuje se Sanja Matijević, pročelnica Jedinstvenog upravnog odjela Općine Dragalić osobom za nepravilnosti u Općini Dragalić.

Kontakt podaci osobe za nepravilnosti:

* Telefon: 035 376 236
* Fax.: 035 376 237
* E-mail: info.dragalic@gmail.com

II.

Osoba iz točke I. ove Odluke obvezna je:

* za svaku zaprimljenu obavijest/prijavu o nepravilnostima popuniti obrazac Podaci o prijavljenoj nepravilnosti
* obavijestiti odgovornu osobu o zaprimljenoj obavijesti/prijavi o nepravilnosti
* procijeniti osnovanost zaprimljene prijave o nepravilnostima, pri čemu na temelju naloga odgovorne osobe može tražiti objašnjenja, smjernice ili stručno mišljenje ustrojstvenih jedinica unutar institucije ili institucije iz nadležnosti
* odrediti vrstu nepravilnosti koristeći klasifikaciju nepravilnosti u skladu s odredbama Pravilnika o postupanju i izvještavanja o nepravilnostima u upravljanju sredstvima institucija u javnom sektoru
* predložiti odgovornoj osobi poduzimanje odgovarajućih mjera i aktivnosti za otklanjanje nepravilnosti
* pratiti tijek postupanja po utvrđenim nepravilnostima
* pružati stručnu pomoć institucijama iz nadležnosti u postupku utvrđivanja nepravilnosti i predlaganja mjera i aktivnosti za njihovo otklanjanje
* pripremiti objedinjeno godišnje izvješće o nepravilnostima.

III.

Ova Odluka stupa na snagu danom donošenja i objavit će se u Službenom glasniku“.

REPUBLIKA HRVATSKA

BRODSKO-POSAVSKA ŽUPANIJA

OPĆINA DRAGALIĆ

OPĆINSKI NAČELNIK

KLASA: 470-05/23-01/01

URBROJ: 2178-27-01-23-1

Dragalić, 23.01.2023.

Općinski načelnik

Zvonimir Karlik, v.r.